open-index/open-wikipedia-markdown huggingface dataset:
Core War

0000:  ADD.AB  #   4, $   3
 0001:  MOV.F   $   2, @   2
 0002:  JMP.B   $  -2, $   0
 0003:  DAT.F   #   0, #   0
Core War -ohjelma (Redcode ICWS-94 -koodia)


**Core War** (tai Core Wars) on kahden pelaajan tietokonepeli, jossa pelaajat tekevät pelin omalla ohjelmointikielellä tietokoneohjelman, jonka tarkoituksena on levittää ohjelmaa käytössä olevalle muistialueelle. Ohjelmat suorittavat yhden käskyn vuorollaan ja toisen tuhonnut ohjelma on voittaja.

Pelin ohjelmat kirjoitetaan yksinkertaisella Redcode-nimisellä ohjelmointikielellä, joka muistuttaa varhaisten CISC-koneiden assemblyä. Redcode-ohjelmat suoritetaan MARS-nimisellä virtuaalikoneella (Memory Array Redcode Simulator). Kieli ei käytä rekistereitä vaan manipuloi muistiosoitteita. Siinä on vain suhteelliset hyppykäskyt. Osoitus tai hyppy muistin lopun ohi siirtyy muistiavaruuden alkuun. Käskyt vievät vakioajan. Erikoisuus on DAT-käsky (0-alkuinen). Jos ohjelma suorittaa tämän käskyn se pysähtyy ja vastustaja julistetaan voittajaksi. 

Core War -pelin ensimmäisen version kehittivät D. G. Jones ja A. K. Dewdney vuonna 1984 ja se perustui Victor Vyssotskyn ideoimaan Darwin-nimiseen peliin, jonka Douglas McIlroy toteutti Bell Labsissa IBM 7090 -tietokoneelle 1960-luvulla. Darwinista tehtiin versiot myös Z80 CP/M-järjestelmille ja Apple Macille.

Core Warin sanotaan perustuvan tarinaan tietokonemadosta nimeltä *[[Creeper ja Reaper|Creeper]]*, jota vastaan ohjelmoitiin itsekopioituva ohjelma nimeltä *Reaper*, joka tuhosi *Creeperin* kopiot ja sitten itsensä.

## Lähteet

## Aiheesta muualla

* www.corewar.co.uk
* King of the hill - Core War -pelisivusto
Predator

**Predator** tarkoittaa seuraavia asioita:

* Elokuvat:
** *[[Predator – saalistaja]]* 
** *[[Predator 2]]*
** *[[Alien vs. Predator (elokuva)|Alien vs. Predator]]* 
** *[[Aliens vs. Predator 2]]*
** *[[Predators (elokuva)|Predators]]* 
* Predator, *Predator-*elokuvissa esiintyvä avaruusolento 
* Videopelit: 
** *[[Predator (vuoden 1987 videopeli)|Predator]]*
** *[[Predator 2 (vuoden 1990 videopeli)|Predator 2]]*
** ** 
** *[[Far Cry Instincts Predator]]* 
* *[[Batman versus Predator]]*, sarjakuva  
* Albumit: 
** *[[Predator (albumi)|Predator]]*, heavy metal -yhtye Acceptin albumi
** *[[The Predator]]*, rap-artisti Ice Cuben albumi 
** *[[Predator of the Empire]]*, power metal -yhtye Steel Attackin albumi 
* RQ-1 Predator, miehittämätön lentolaite
* Saalistaja (), eliö, joka tappaa ja käyttää ravinnokseen muita eläviä eliöitä
* Muita täsmennyksiä: 
** Alien vs. Predator
** Predators
MTM Enterprises

**MTM Enterprises** oli vuosina 1969–1998 toiminut yhdysvaltalainen tuotantoyhtiö. Yhtiön perustivat Mary Tyler Moore ja Grant Tinker.

MTM tuotti useita televisiosarjoja, esimerkkeinä *[[Hill Street Blues]], [[St. Elsewhere (televisio-ohjelma)|St. Elsewhere]]* ja *[[The Mary Tyler Moore Show]]*. MTM myytiin vuonna 1989 TVS Entertainmentille. Vuonna 1996 News Corporation osti yhtiön. MTM sulautettiin pian kaupan jälkeen 20th Century Foxiin, ja se lopetti toimintansa.

Firman logo oli parodia MGM:n tunnuksesta; karjuvan leijonan sijaan mukana oli naukuva Mimsie-kissa. Logosta esitettiin yhtiön eri ohjelmissa erilaisia mukaelmia. Esimerkiksi *Hill Street Blues* -sarjassa käytetyssä logossa kissalla oli poliisin lakki.
Roosa Närhi

**Roosa  Närhi** (s. 29. elokuuta 1990 Turku) on suomalainen, Budokwai/Taekwondo Team Turkua edustava taekwondo-urheilija. Hänen vyöarvonsa on 3. dan (kolmannen asteen musta).

Närhi aloitti taekwondon harrastamisen vuonna 2003 ja kilpailemisen vuonna 2004. Hänen opettajansa on liikesarjamaajoukkueen päävalmentajana toimiva turkulainen Jarkko Mäkinen (5. dan).

Närhen suurimpiin saavutuksiin kuuluu junioreiden MM-8 vuonna 2008, aikuisten MM-9 2009 sekä opiskelijoiden MM-5 2010.
Bacău

**Bacău** [baˈkəu̯] () on kaupunki Romanian itäosassa, Karpaattien juurella. Siellä on noin 133&nbsp;000 asukasta.  Kaupungista pääsee Transilvanian puolelle Ghimeşin solaa pitkin. 

Historiankirjojen ensimmäinen maininta Bacăusta on vuodelta 1408. Kaupungissa on paljon keskiaikaisia ja goottilaista tyyliä edustavia rakennuksia. Sen nähtävyyksiin kuuluvat ortodoksinen munkkiluostari ja romanttinen ruusupuisto.

Ensimmäisen maailmansodan aikana romanialaisten päämaja sijaitsi Bacăussa. Nykyisin kaupunki on Romanian rautatieverkon solmukohta ja yksi vilkkaimmista asemista.

## Tunnettuja bacăulaisia
* Cristina Bontaș, telinevoimistelija
* Mihaela Melinte, moukarinheittäjä
* Costel Pantilimon, jalkapallomaalivahti
* Gabriela Potorac, telinevoimistelija
* Doru Sechelariu, autourheilija
* Valeria Ștefănescu, pika-aitajuoksija ja pituushyppääjä

## Lähteet

## Aiheesta muualla
Karekin II

**Karekin II** (; synt. **Krtitš Grigori Nersesjan**, ; s. 21. elokuuta 1951 Voskehat, Armenian SNT) on Armenian apostolisen kirkon johtaja eli katolikos vuodesta 1999.

## Varhainen elämä
Nersesjan syntyi vuonna 1951 Voskehatin kylässä. Hänen isänsä työskenteli kolhoosilla maanviljelijänä ja äiti oli kotiäiti. Lapsia perheessä oli yhteensä kuusi, joista tuleva katolikos oli kolmanneksi vanhin. Nersesjan aloitti Etšmiadzin pappisseminaarissa vuonna 1965 ja valmistui hyvin arvosanoin vuonna 1971. Hänet oltiin nimitetty diakoniksi jo vuotta aikaisemmin. Valmistuttuaan Nersesjan toimi myös opetustehtävissä erikoistuen Uuteen testamenttiin. Nersesjan antoi selibaattilupauksen vuonna 1962 ja hänet nimitettiin papiksi. Arkkipiispa Tiran Nersojan antoi hänelle tuolloin kirkollisen nimen Karekin.

Hän opiskeli 1970-luvun lopulla myös ulkomailla Wienissä, Bonnin yliopistossa ja Zagorskissa Venäjällä. 23. lokakuuta 1983 hänestä tuli Vagharšapatin piispa ja vuonna 1992 arkkipiispa.

Nersesjan osallistui aktiivisesti vuoden 1988 maanjäristyksen uhrien auttamiseen. Hän oli myös innokas hankkimaan modernia teknologiaa kirkon elämän helpottamiseen.

## Katolikos
Vuonna 1999 Karekin valittiin Armenian katolikokseksi ja hän seurasi virassa Karekin I:tä. Karekin II oli toiminut edeltäjänsä sijaisena jo vuodesta 1998 alkaen. Virkaanastujaiset pidettiin 4. marraskuuta 1999. Tämän jälkeen Karekin teki pyhiinvaelluksen Jerusalemiin.  

### Suhteet Armenian valtionjohtoon
Azerbaidžanin ja Artsakhin välisten sotien vuoksi osa Armenian apostolisen kirkon papistosta on väittänyt Armenian valtiojohdon tehneen alueellisia myönnytyksiä Azerbaidžanille.

Erityisesti Karekinin ja Armenian pääministeri Nikol Pašinjanin suhteet ovat huonontuneet. Pašinjan on syyttänyt Karekiniä selibaattilupauksensa pettämisestä, mikä olisi myös johtanut lapsen syntymään. Jos tämä olisi totta, Karekin olisi epäpätevä toimimaan kirkon johdossa. Lisäksi Pašinjan on väittänyt, että Karekin ja muun muassa hänen Venäjällä työskentelevä veljensä olisivat uhka Armenian kansalliselle turvallisuudelle ja että heillä olisi kontakteja ulkomaalaisiin turvallisuuspalveluihin.

Helmikuussa 2026 Karekin julisti, että apostolinen kirkko on joutunut hyökkäyksen kohteeksi ja sen papistoa vainotaan. Viranomaiset aloittivat rikostutkinnan Karekiniä vastaan samassa kuussa. Häntä syytetään yrityksestä estää tuomioistuimen päätöksi. Epäilyn takia Karekin on asetettu maastapoistumiskieltoon. Kyseessä oli ensimmäinen kerta, kun uskonnollista johtajaa epäillään rikoksesta Armeniassa sen jälkeen, kun Neuvostoliitto romahti.

## Kunnianosoitukset

### Armenialaiset

*  Pyhän Mesrop Maštotsin ritarikunnan ritari (Armenia, 2009)
*  Kunniaritarikunta (Armenia, 2015)

### Ulkomaalaiset

*  Kunnialegioonan komentaja (Ranska, 2001)
*  Ystävyyden ritarikunta (Venäjä, 2006)
*  Ruhtinas Jaroslav Viisaan ritarikunnan V luokka (Ukraina, 2001)
*  Pyhän Annan ritarikunnan II luokka (Venäjän keisariperhe, 2011)

## Lähteet

## Aiheesta muualla

* Wikileaks - Karekin II complained about Georgia to Obama
Tea Vikstedt

**Tea Vikstedt**, ent. Vikstedt-Nyman, (s. 6. heinäkuuta 1959 Hyvinkää) on suomalainen kilpapyöräilijä, sittemmin Vasemmistoliiton kaupunginvaltuutettu Helsingissä ja rakennusmaalari.

## Urheilu-ura
Vikstedt aloitti pyöräilyuransa 24-vuotiaana liityttyään Helsingin Työväen Luistelijoihin ja tavattuaan Esa Nymanin, josta tuli hänen puolisonsa ja valmentajansa. Ensimmäiset Suomen mestaruutensa hän voitti 1984, ja 1986 hän oli MM-kisoissa 3&nbsp;000 metrin takaa-ajossa kuudes ja maantieajossa kahdeksas. Parhaat sijoituksensa MM-kisoista hän sai vuosina 1987 ja 1988, kun hän sijoittui 3&nbsp;000 metrin aika-ajoissa neljänneksi. Soulin olympialaisissa 1988 Vikstedt-Nyman oli maantieajossa neljäskymmeneskolmas, ja Barcelonassa 1992 maantieajossa kahdeskymmenesviides ja 3&nbsp;000 metrin takaa-ajossa seitsemäs. Kolmansissa olympialaisissaan Atlantassa Vikstedt-Nyman sijoittui maantieaika-ajossa kuudenneksi ja radalla pisteajossa seitsemänneksi.

Vikstedt-Nyman teki urallaan kaksi maailmanennätystä. 1988 hän teki sisäratojen 10 km:n ME:n ajalla 13.12,534 ja vuonna 1990 sisäratojen 100 km:n ennätyksen ajalla 2.24.57,618. Ranskan ympäriajossa hän oli neljäs vuonna 1988 ja kolmas Italian ympäriajossa 1990. Vikstedt-Nyman voitti urallaan 24 Suomen mestaruutta ja 24 pohjoismaiden mestaruutta eri pyöräilymuodoissa ja teki kymmenen Suomen ennätystä. Hän lopetti uransa vuonna 1996.

## Poliittinen ura
Vikstedt lähti politiikkaan Rakennusliiton ammattiyhdistystoiminnan kautta ja oli liiton hallituksen jäsen 2003–2015. Vuoden 2004 kunnallisvaaleissa ja vuoden 2008 kuntavaaleissa hänet valittiin Helsingin kaupunginvaltuustoon ja yleisten töiden lautakunnan jäseneksi. Hän on ollut ehdokkaana Vasemmistoliiton listoilla eduskuntavaaleissa 2003 ja 2007.

## Lähteet
* *Kilpakenttien sankarit 2*, Tammi 1993, s. 80–81
Riccardo Bacchelli

**Riccardo Bacchelli** (19. huhtikuuta 1891 – 8. lokakuuta 1985) oli italialainen kirjailija. Hän kirjoitti sekä romaaneja, novelleja ja näytelmiä että musiikki- ja kirjallisuuskritiikkiä, matkakertomuksia ja muuta non-fiction-kirjallisuutta. Hän oli 1941–1944 Italian akatemian jäsen.

Bacchelli oli nuorena La Voce -kirjoittajapiirin jäsen ja 1919–1922 *La Rondan* toimittaja. Hänen tuotannostaan merkittävintä ovat historialliset romaanit, joissa on poliittista tendenssiä. Pääteos *Po-joen mylly* kertoo erään suvun tarinaa sadan vuoden ajalta.

## Suomennettuja teoksia
* *Po-joen mylly* (*Il mulino del Po*), suom. Eino Palola, WSOY 1951
;Novellit
* "Neljäs vaimo", suom. Soma Rytkönen, antologiassa *[[Italialaisia kertomuksia 1900-luvulta]]*, Lauttasaari Press 2007. 
* "Ovela herra", antologiassa *Huumoria ympäri maailman*, toim. Jarl Hellemann, Helsinki: Tammi 1962 – 3. p Helsinki: Tammi 1974 Sarja: Kurki-kirja 

## Lähteet
Keskipohjanmaa

**Keskipohjanmaa** on Kokkolassa ja Keski-Pohjanmaalla seitsemän kertaa viikossa ilmestyvä maakuntamedia, jonka paperilehti ilmestyy viitenä päivänä viikossa. Lehti on ilmestynyt vuodesta 1917 lähtien Keski-Pohjanmaan maakuntalehtenä. Lehteä kustantaa Hilla Group Oyj, aiemmalta nimeltään KPK Yhtiöt. 

Lehden va. päätoimittajana toimii Joni Mäki-Petäjä. Vuodesta 2023 toukokuuhun 2025 Suvi Tanner. Ennen häntä va. päätoimittajana toimi Sanni Aho ja sitä ennen päätoimittajana Tiina Ojutkangas. Hänen edeltäjinään päätoimittajina toimivat Kauko Palola vuosina 2013–2018 ja Lassi Jaakkola 1990–2013. 

*Keskipohjanmaan* painetun lehden ja verkon tavoittavuus on 138 500.

*Keskipohjanmaalla* on verkkolehden lisäksi sovellus, joka on otettu käyttöön syyskuussa 2018. 

Podcastien julkaiseminen *Keskipohjanmaan* sovelluksessa ja verkkosivuilla aloitettiin toukokuussa 2019. Ensimmäisenä *Keskipohjanmaan* podcastina aloitti jalkapalloseura Kokkolan Pallo-Veikkojen Veikkausliiga-kauteen keskittynyt Keparin kulmalla.

*Keskipohjanmaa* siirtyi broadsheet-koosta lehdistä tabloid-formaattiin helmikuussa 2018. Lehteä kehitettiin edelleen tammikuussa 2019, jolloin ulkoasu-uudistuksen yhteydessä myös lehden sisällöt uudistuivat.

## Lähteet

## Aiheesta muualla
*Sanomalehti Keskipohjanmaan verkkolehti.
*Keskipohjanmaa Facebook
*Keskipohjanmaa Instagram
*Keskipohjanmaa Twitter
*Keparin podcastit
*Hilla Group
Olli Mononen

**Olli** (oik. **Olavi**) **Mononen** (s. Jyväskylä) on suomalainen toimittaja, joka työskentelee Yleisradion lastenohjelmien toimituksessa. Hän oli lastenohjelma Pikku Kakkosen juontaja ja sisällöntuottaja 1980-luvulta 1990-luvulle. Hänet tunnetaan myös Karvakuonojen Rikuna. Hän muun muassa esiintyi ohjelmapalasessa jossa matkusti moottoripyörällä tutustumassa Suomeen ja juonsi myös muita TV2:n lastenohjelmia, kuten Aasi vai apina, Temppurata, ÄlyÄlyä, Sana-Arkku ja Merirosvolaiva. Sittemmin Mononen on siirtynyt ohjaajaksi ja ohjasi muiden muassa Tonttu Toljanterin. Mononen on myös näytellyt Operaatio Hurrikaanissa ja Boforissa, jotka tulivat TV2:selta. Ensimmäisenä mainitussa hän näytteli sarjan roistoa Tohtori Routaa.

## Lähteet

## Aiheesta muualla
* Tuulahdus 2005: Pikku Kakkosen Olli (Koululaisten toteuttama Monosen haastattelu)
* Ylen Elävä arkisto: Ollin kesämuistojen kirja
* Ylen Elävä arkisto: Taiteilijaa tapaamassa
* Ylen Elävä arkisto: Vaarallinen tulipalo
PhpMyAdmin

**phpMyAdmin** on selaimen kautta käytettävä MySQL- ja MariaDB-tietokannan hallintatyökalu. Sen kehittämisen aloitti Tobias Ratschiller vuonna 1998, inspiroituneena Peter Kuppelwieserin MySQL-Webadmin-ohjelmasta. Vuonna 2000 Ratschiller luopui ohjelmiston kehittämisestä ajanpuutteen vuoksi.

Hankkeesta oli tuolloin kasvanut merkittävä ja sillä oli laaja kehittäjä- ja käyttäjäkuntansa. phpMyAdminia jaettiin muun muassa useiden Linux-jakelujen mukana. Vuonna 2001 Olivier Müller, Marc Delisle sekä Loïc Chapeaux rekisteröivät hankkeen SourceForge-sivustolle ja jatkoivat ohjelmiston kehityksen koordinointia.

## Lähteet

## Aiheesta muualla

* phpMyAdmin-ohjelmiston virallinen sivusto
* phpMyAdmin-projektin SourceForge-sivu
Neal Adams

**Neal Adams** (6. kesäkuuta 1941 New York – 28. huhtikuuta 2022 New York) oli yhdysvaltalainen kuvittaja ja sarjakuvapiirtäjä, joka on tunnettu realistisesta piirrostyylistään. Adams uudisti Batmanin hahmon 1960-luvun loppupuolella ja muutti hahmon camp-henkisestä synkkiäkin piirteitä omaavaksi.

Adamsin ura sarjakuvien tekijänä alkoi vuonna 1959 Archie Comicsissa. Hän ei ollut tuolloin saanut paikkaa DC Comicsilta. Hän teki tämän jälkeen myös *[[Tohtori Ben Casey]]* -sarjaan perustuvaa sanomalehtistrippiä.

Adams alkoi vuonna 1967 piirtää freelancerina DC Comicsille ja oli mukana ensin *[[Our Army at War]]* -antologiasarjassa. Adams alkoi kaksi vuotta myöhemmin toimia freelancerina myös Marvel Comicslle, jolle piirsi *[[Ryhmä-X]]*-sarjakuvaa. Adamsin piirtämässä ja Dennis O’Neilin käsikirjoittamassa jatkumossa sarjakuvaan tuotiin takaisin muun muassa Professori X.

Adams ja O’Neil alkoivat vuonna 1969 tehdä yhteistyötä *[[Batman (sarjakuva)|Batman]]*-sarjakuvan parissa. He toivat Batmaniin takaisin synkkiä vivahteita camp-vaikutteisen *[[Batman – Lepakkomies (televisiosarja)|Batman]]*-televisiosarjan jälkeen. He uudistivat samalla Jokerin ja Kaksinaaman sekä loivat Ra’s al Ghulin ja Ihmislepakon. Batmanin jälkeen Adams ja O’Neil tekivät vielä yhteistyötä *[[Vihreä Lyhty]]* -sarjakuvassa ja loivat siihen John Stewartin, joka oli ensimmäisiä mustia sarjakuvien supersankareita.

## Albumeja suomeksi

* 
* 

## Lähteet

## Aiheesta muualla

*Neal Adamsin omat kotisivut
Tauno Metsänkylä

**Tauno Metsänkylä** (s. 1941) on suomalainen matemaatikko ja Turun yliopiston matematiikan emeritusprofessori. Hän on perehtynyt erityisesti lukuteoriaan ja algebraan. Lisäksi hän on kirjoittanut suuren määrän luentomonisteita ja toiminut asiantuntijana mm. Simon Singhin kirjoittaman *Fermat'n viimeinen teoreema* -teoksen suomennoksessa.

## Elämä ja akateeminen ura
Tauno Metsänkylä kirjoitti ylioppilaaksi Turun Normaalilyseosta vuonna 1960. Lukion jälkeen hän aloitti opinnot yliopistossa. Metsänkylä väitteli filosofian tohtoriksi matematiikan alalta Helsingin yliopistossa vuonna 1967. Väitöskirjan ohjasi Kustaa Inkeri. Valmistumisen jälkeen Metsänkylä työskenteli erilaisissa opetus- ja tutkimustehtävissä suomalaisissa yliopistoissa. Jyväskylän yliopistossa hän toimi matematiikan apulaisprofessorina 1970–1971. Sittemmin hän oli Turun yliopiston vakinainen matematiikan professori.

## Julkaisuja
### Tieteelliset artikkelit

Tauno Metsänkylä on julkaissut muun muassa seuraavat tieteelliset artikkelit:
* Catalan's Conjecture: another old Diophantine problem solved. *Bull. Amer. Math. Soc.* 41, no. 1 (2004), 43–57. 
* Catalan's equation with a quadratic exponent. *C. R. Math. Rep. Acad. Sci. Canada* 23, no. 1 (2001), 28–32. 
* Tauno Metsänkylä, J. Buhler, R. Crandall, R. Ernvall, A. Shokrollahi: Irregular primes and cyclotomic invariants to 12 million. *J. Symb. Comput.* 31 (2001), 89–96. 
* On the parity of the class numbers of real abelian fields. *Acta Math. Inform. Univ. Ostraviensis* 6 (1998), 159–166. 
* Some divisibility results for the cyclotomic class number. *Tatra Mt. Math. Publ.* 11 (1997), 59–68. 
* Tauno Metsänkylä & R. Ernvall: On the p-divisibility of Fermat quotients. *Math. Comp.* 66 (1997), 1353–1365. 
* An application of the p-adic class number formula. *Manuscr. Math.* 93:4 (1997), 481–498. 
* Letter to the editor. *J. Number Theory* 64:1 (1997), 162–163. 
* Note on the zeros of p-adic L-functions. *Contemporary Math.* 174, American Math. Society (1994), 61–64. 
* Tauno Metsänkylä & R. Ernvall: Computation of the zeros of p-adic L-functions, II. *Math. Comp.* 62 (1994), 391–406.

### Oppimateriaali

Metsänkylä on laatinut runsaasti oppimateriaalia (luentomonisteita) matematiikan opetukseen yliopistossa:

* Tauno Metsänkylä & Marjatta Näätänen: Algebra. Limes ry., Helsinki, 2. painos 2005.
* Algebra (syventävä kurssi). Turun yliopisto, matematiikan laitos, n:s painos, 2004.
* Algebralliset luvut. TY matem. laitos, 3. painos, 2005.
* Algebran peruskurssi. TY matem. laitos, n:s painos, 2004.
* Elliptiset käyrät. TY matem. laitos, 2. painos, 2002.
* Lineaarialgebra. TY matem. laitos, n:s painos, 2004.
* Matriisilaskenta. TY matem. laitos, 4. painos, 2004.
* p-Adiset luvut. TY matem. laitos, 4. painos, 2003.
* Ryhmäteoria. TY matem. laitos, 4. painos, 2003.

## Lähteet
* 

### Viitteet

## Aiheesta muualla
* Tauno Metsänkylän henkilökohtainen kotisivu 
* Metsänkylän tieteellisiä julkaisuja ResearchGate-palvelussa. 
* Mathematics Genealogy Project: Tauno Metsänkylä
Juhani Karhumäki

**Eero Urho Juhani Karhumäki** (s. 20. elokuuta 1949 Jyväskylän maalaiskunta) on suomalainen matemaatikko.

Juhani Karhumäen isoisä oli kirjailija,olympiavoittaja (XI olympiadin kisat 1936 Berliini) Urho Karhumäki, isoisän veli oli lastenkirjailija Waldemar Karhumäki.  Juhani Karhumäki asuu Salon Perniössä.

Karhumäki toimi Turun yliopistossa matematiikan professorina sekä tilastotieteen ja matematiikan laitoksen johtajana. Hän työskenteli erityisesti äärellisten automaattien teorian ja sanojen kombinatoriikan parissa.

Professori Karhumäki valittiin Suomalaisen Tiedeakatemian jäseneksi vuonna 2000 ja Academia Europæan jäseneksi vuonna 2006.

Karhumäelle myönnettiin ansioistaan luonnonsuojelun alalla Varsinais-Suomen luonnonsuojelupiirin ympäristöpalkinto vuonna 2014. Karhumäki on toiminut muun muassa Salon seudun luonnonsuojeluyhdistyksen puheenjohtajana vuosina 1975–1984, edistänyt metsien suojelua vuonna 2010 perustetun Salon luonnonmetsäsäätiön kautta, ollut yhtenä aloitteentekijänä Kiikalan Varesjoen notkon ja Halikon Vaisakon lehdon suojelussa, edistänyt aloitetta Teijon kansallispuistosta sekä harjoittanut lintujen rengastusta Salon seudulla vuodesta 1967. Karhumäki on myös valittu Suomen vuoden rengastajaksi 1989.

## Lähteet
Johnny B. Goode

**Johnny B. Goode** on Chuck Berryn tekemä ja levyttämä rock and roll -kappale, joka julkaistiin maaliskuussa 1958. Kappale on rock and rollin tunnetuimpia klassikkoja.

## Sanoitus
Sanoituksiltaan ”Johnny B. Goode” on rock and roll -versio amerikkalaisesta unelmasta. Laulu kertoo Yhdysvaltojen takamailla asuvasta nuoresta ilmiömäisestä kitaransoittajasta, joka unelmoi tähdeksi tulemisesta. 

Chuck Berry kirjoitti “Johnny B. Gooden“ alun perin pianististaan Johnnie Johnsonista. Myöhemmin Berry alkoi kertoa laulun sanoitusten kuvaavan Berryn omaa urakehitystä tuntemattomuudesta maailmankuuluksi tähdeksi. Kappaleen sankarin sukunimi “Goode” viittaa Berryn lapsuudenkodin osoitteeseen 2520 Goode Avenue. Joitain eroja etunimen lisäksi Berryyn on: toisin kuin Berry, laulun sankari kasvoi Louisianassa eikä osannut lukea tai kirjoittaa kunnolla.

Alkuperäisissä sanoissa oli kohta “That little colored boy could play” (‘se pieni värillinen poika osasi soittaa’), mutta Berry vaihtoi ’värillinen’-sanan ’maalaispoikaan’, “country boy”, jotta kappaletta voitaisiin soittaa radiossa.

## Intro
Kappaleen introriffin Berry otti Carl Hoganin soolosta Louis Jordanin kappaleella “Ain’t That Just Like a Woman” vuodelta 1946.

## Äänitykset ja julkaisu
Single äänitettiin tammi–helmikuussa 1958 ja julkaistiin 31. maaliskuuta. Laulaja-kitaristi Berryn lisäksi singlellä soittavat pianisti Lafayette Leake, basisti Willie Dixon ja rumpali Fred Below. Singlen tuottivat Chess Recordsin Leonard ja Phil Chess. Kappale oli 15 viikon ajan Yhdysvaltain singlelistalla. Parhaimmillaan se nousi sijalle kahdeksan Billboard Hot 100 -singlelistalla sekä sijalle kaksi Rhythm & Blues Singles -singlelistalla.

## Viittaukset ja jälkimaine
Berry kirjoitti myöhemmin neljä muutakin laulua, jotka kertovat “Johnny B. Gooden” päähenkilöstä: “Bye Bye Johnny”, “Go Go Go”, “Johnny B. Blues” ja “Lady B. Goode”. Lisäksi hänen vuoden 1969 studioalbuminsa nimi on *Concerto in ‘B Goode’*.

”Johnny B. Goode” oli yksi vuonna 1977 lähetettyyn Voyager-avaruusluotaimen mukaan otetuista äänitteistä.

The Rolling Stonesin Keith Richards on väittänyt, että kappaleen kuultuaan hän päätti, mihin haluaa elämässään keskittyä.

Berryn ikivihreä on ylittänyt kaikki genre-rajat ja sitä ovat soittaneet tuhansien aloittelevien yhtyeiden lisäksi niin The Beatles, Jimi Hendrix, Green Day, Judas Priest, Elton John, Sex Pistols, NOFX, Johnny Winter, Peter Tosh kuin Elvis Presley. Lisäksi ”Johnny B. Goode” -kappaletta, ja erityisesti sen introa, on lainailtu ahkerasti muissa kappaleissa, esimerkiksi The Beach Boysin ”Fun, Fun, Fun” ja Hurriganesin ”Get On” -kappaleissa.

Vuonna 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Johnny B. Goode” ylsi kyselyn kokonaistuloksissa sijalle 53.

Kappale esiintyi myös yhdessä Paluu tulevaisuuteen-elokuvan ikonisimmista kohtauksista, eli elokuvan lopun tanssiaisissa.

## Lähteet
Sound of R.E.L.S.

**Sound of R.E.L.S.** [rels] oli laulaja Ressu Redfordin perustama 1990-luvun puolivälissä toiminut eurodance-yhtye. 

## Yhtyeenä

Sound of R.E.L.S. muodostui lopettaneen Bogart Co.:n jäsenistä lukuun ottamatta rumpali Johnny Gustafssonia. Yhtyeen naislaulaja oli Suzie Aldabbagh. Viimeisellä vuoden 1997 *Extra*-albumilla hänet korvasi Amina Hietikko. Yhtyeen nimi tuli tuottajanelikon taiteilijanimien sukunimien ensimmäisistä kirjaimista: Ressu **R**edford, Sam **E**agle, Vinnie **L**ane and Guy **S**toneman. Sound of R.E.L.S.:in suurimmaksi hitiksi nousi heidän uudelleenäänityksensä Steve Kekanan vanhasta reggae-hitistä ”Raising My Family”. Muita R.E.L.S.:n kappaleita olivat muun muassa ”Crazy Music” sekä ”Love Is The Powa!”. 

## Tuotantoyhtiö
Ennen yhtyeuraa ja sen jälkeen Sound of R.E.L.S.:n jäsenet toimivat tuotantoyhtiönä nimellä **R.E.L.S.** tuottaen tuplaplatinaa myyneen Neon 2-yhtyeen esikoisalbumin *[[Polku (albumi)|Polku]]* (1992). He tuottivat myös kaksi Tiktakin ensimmäistä levyä: yli 90000 kappaletta myyneen albumin *[[Frendit (albumi)|Frendit]]* (1999) ja yli 100000 kappaletta myyneen albumin *[[Jotain muuta]]* (2001). 1990-luvun alussa R.E.L.S. tuotti muun muassa MC Nikke T:n levyjä ja euroviisuedustaja Beatin albumin *Beat* (1990).

## Albumit
* Sound of R.E.L.S. (1995)
* Crazy Music (1996)
* Extra (1997)

## Lähteet
* Sound of R.E.L.S discogs-sivustolla

### Viitteet

## Aiheesta muualla
*Ylen Elävä arkisto: Sound of R.E.L.S.
End of Days

**End of Days** on vuonna 1999 ensi-iltansa saanut yhdysvaltalainen toiminta-/kauhuelokuva, jonka on ohjannut Peter Hyams. *End of Daysin* pääosissa näyttelevät Arnold Schwarzenegger (ex-poliisi), Gabriel Byrne (Saatana) sekä Robin Tunney (Christine York).

## Näyttelijöitä

## Vastaanotto
*Tv-maailma*-lehdessä vuonna 2024 Jussi Karjalainen kirjoitti elokuvan edustaneen maailman lyhintä jännityselokuvatrendiä, vuosituhannen vaihteen Y2K-pelottelua. Hän antoi kornina pitämälleen elokuvalle puoltoista tähteä viidestä.

## Lähteet

## Aiheesta muualla
* 
* 
*
Linda Hamilton

**Linda Carroll Hamilton** (s. 26. syyskuuta 1956 Salisbury, Maryland, Yhdysvallat) on yhdysvaltalainen näyttelijä.

## Ura
Hamiltonin ura alkoi 1970-luvun lopulla ja 1980-luvulla hän teki lukuisia televisiorooleja. Hänet muistetaan parhaiten Sarah Connorin roolistaan *[[Terminator]]*-elokuvasarjan kahdesta ensimmäisestä sekä kuudennesta elokuvasta.

Hänen muita tunnettuja elokuviaan ovat Stephen Kingin novelliin perustuva *[[Maissilapset (elokuva)|Maissilapset]]*, *Black Moon* (*Black Moon Rising*), *Vallan varjossa* (*Shadow Conspiracy*) ja *[[Dante's Peak]]*.

## Filmografia
### Elokuvat

* *[[Night-Flowers]]* (1979)
* **' (1982)
* ''[[Terminator – tuhoaja]]'' (1984)
* ''[[Maissilapset (elokuva)|Maissilapset]]'' (1984)
* ''[[Seksivakoojat]]'' (''Sexpionage'', 1985)
* ''[[King Kong elää]]'' (1986)
* ''[[Black Moon]]'' (''Black Moon Rising'', 1986)
* ''[[Mr. Destiny – kohtalo puuttuu peliin]]'' (1990)
* ''[[Terminator 2 – Tuomion päivä]]'' (1991)
* ''[[Silent Fall – täydellinen murha]]'' (1994)
* ''[[Kohtalokas kaksoiselämä]]'' (''Separate Lives'', 1994)
* ''[[Katkuinen kuoleman tie]]'' (1995)
* ''[[T2 3-D: Battle Across Time]]'' (1996)


* ''[[Vallan varjossa]]'' (''Shadow Conspiracy'', 1997)
* ''[[Dante's Peak]]'' (1997)
* ''[[Tyttöjen salattu elämä]]'' (''The Secret Life of Girls'', 1999)
* ''[[Smile (elokuva)|Smile]]'' (2005)
* ''[[Missing in America]]'' (2005)
* ''[[The Kid & I]]'' (2005)
* ''[[Broken (elokuva)|Broken]]'' (2006)
* ''[[In Your Dreams]]'' (2008)
* ''[[Holy Water]]'' (2009)
* ''[[Refuge]]'' (2011)
* ''[[Right Next Door]]'' (2011)
* **' (2019)

### Televisioelokuvat
* *[[Oikeus elämään]]* (*A Mother’s Prayer*, 1995)
* *[[On the Line]]* (1997)
* *[[Pakotie vapauteen: Vaarallista peliä ja Piilopaikka]]* (*Rescuers: Stories of Courage: Two Couples*, 1997)
* *[[Ystävyyden tähden]]* (*The Color of Courage*, 1999)
* *[[A Girl Thing]]* (2001)

### Televisiosarjat
* *[[Defiance (televisiosarja)|Defiance]]* (2014)

## Aiheesta muualla

* 
*
Tulisilmä

**Tulisilmä** (*Firestarter*) on Stephen Kingin vuonna 1980 julkaistu romaani. Se ilmestyi ennen julkaisuaan sarjana *[[Omni]]*-lehdessä. Teos on myös ensimmäinen suomennettu Stephen King -kirja.

## Juoni

Charlene "Charlie" McGee on nuori tyttö, jolla on pyrokineettisiä voimia. Hän on mutantti, jonka voimat juontuvat hänen vanhempiensa osallistumisesta lääketestiin korkeakoulussa. Charlien isä Andy on taitava mielenhallitsija, ja äidillä on sekä telekineettisiä että telepaattisia voimia, mutta he ovat heikkoja tyttäreensä nähden. Charlie pystyy sytyttämään ajatuksen voimalla tulipaloja, eikä hän pysty hallitsemaan sitä.

Charlieta ja hänen isäänsä jahtaa Yhdysvaltojen tiedusteluyksikkö, joka tunnetaan nimellä Verstas (). Pitkän ajojahdin jälkeen Charlie ja Andy saadaan kiinni John Rainbird -nimisen agentin avulla, ja heidät viedään Verstaan yksikköön. Tukikohdassa Rainbird tekeytyy siivoojaksi ja voittaa Charlien ystävyyden juonien avulla, ainoana päämääränään tuhota tyttö. Andy huumataan lääkkeillä lähes toimintakyvyttömäksi. Lopulta Andy käyttää mielenhallintakykyjään itseensä vapauttaen itsensä lääkehuuruista ja onnistuu mahdollistamaan Charlien ja oman pakonsa Verstaan johtajan avulla. 

Rainbird selvittää kuitenkin Andyn suunnitelman ja yrittää estää sen. Andy saa osuman Rainbirdin laukauksesta ja kuolee Charlien käsivarsille. Charlie tuhoaa koko tukikohdan ja pakenee. Kirjan lopussa Charlie menee *[[Rolling Stone]]* -lehden toimitukseen aikeenaan kertoa tarinansa koko maailmalle.

## Sovitukset
*Tulisilmästä tehtiin vuonna 1984 elokuva nimellä *[[Tulessa syntynyt]]*, jonka ohjasi Mark L. Lester. Pääosassa Charliena oli Drew Barrymore. Muissa keskeisissä rooleissa olivat David Keith, George C. Scott, Heather Locklear ja Martin Sheen.
*Vuonna 2002 valmistui jatko-osa, *[[Tulessa syntynyt 2]]*, televisioelokuvana.
*Filk-muusikko Julia Ecklar on tehnyt romaanin pohjalta kappaleen *Daddy's Little Girl*.

## Aiheesta muualla
* Kirjasampo
* Risingshadow
Happy hour

**Happy hour** () on anniskelupaikoissa ajanjakso tiettyyn aikaan päivästä, jolloin juomia myydään halvemmalla. Yleensä happy hour koskee tiettyjä alkoholijuomia, yleensä hanatuotteita kuten olutta, siideriä ja mahdollisesti long drink -juomia. Happy hourin ajankohta on yleensä alkuillasta tai muulloin ravintolan kannalta hiljaisena aikana.

Happy hour tuli Suomeen vuonna 1984, jolloin alkoholilainsäädäntö teki sen toteuttamisen kuitenkin hankalaksi. Jos ravintola halusi mainostaa lehdessä happy houriaan, se ei saanut mainita alennushinnoista eikä käytännössäkään tarjota alkoholijuomia alennuksella. Jos mainosti, saattoi kuitenkin tarjota drinkkien mikserivesiä ja esimerkiksi suolapähkinöitä vaikka ilmaiseksi. Jos taas mainontaa ei käytetty, alkoholia sai myydä happy hourin aikana normaalia halvemmalla. Silloin happy hour -mainintaa ei saanut näkyä edes ravintolan ovessa eikä ikkunassa, ainoastaan asiallinen hinnasto eri kellonaikoihin jaoteltuna.

Vuoden 1994 alkoholilaki salli mietojen alkoholijuomien mainonnan ja sai happy hour -ilmiön yleistymään suomalaisissa anniskelupaikoissa seuraavan vuosikymmenen aikana. Vuosien 2008–2017 välillä happy hourien mainonta ravintolan ulkopuolella oli kiellettyä. Vuoden 2018 tammikuusta lähtien voivat ravintolat Suomessa jälleen mainostaa happy hourejaan.

## Lähteet

## Aiheesta muualla
Perunajauho

**Perunajauho** on perunasta valmistettua jauhetta. Valmistusprosessissa perunoista poistetaan vesi ja muut aineet tärkkelystä lukuun ottamatta; jäljelle jäävä tärkkelys kuivataan, jolloin saadaan perunajauhoa.

## Käyttö
Ruoanlaitossa perunajauhoa käytetään suurustamiseen. Paperiteollisuus käyttää perunatärkkelystä paperinvalmistuksessa sidosaineena. Suomessa tuotetusta perunatärkkelyksestä lähes kaikki käytetään paperiteollisuudessa. Perunajauhoa voidaan käyttää turkiseläinten rehussa.

Samoin vielä ilmahiivamenetelmää käytettäessä perunajauhoja sekoitettiin valmiiseen hiivaan sitkosaineeksi. Käyttö loppui 1930-luvun lopulla, kun uusi Zulauf-menetelmä tuotti riittävän tiivistä hiivaa.

## Lähteet

## Aiheesta muualla
* Perunajauhon ravintosisältö Finelin sivuilla
Moguli

**Moguli** voi tarkoittaa
*Suurmogulien valtakuntaa hallinnutta sukua
*henkilöä jolla on merkittävää valtaa jollakin tietyllä alalla, esimerkiksi *elokuvamoguli*.
Airkenya

**Airkenya**  on kenialainen lentoyhtiö. Sen kotikenttä on Wilsonin lentoasema Nairobissa.

Airkenya on yksityisessä omistuksessa. Se syntyi vuonna 1985, kun lentoyhtiöt Air Kenya ja Sunbird Aviation päätettiin yhdistää.

## Kohteet
Airkenyan kohteet (heinäkuu 2015):

* Keniassa: Amboseli, Diani, Lamu, Lewa Downs, Malindi, Masai Mara, Meru, Migori, Nairobi, Nanyuki, Samburu
* Ulkomailla: Kilimanjaro (Tansania)

## Laivasto
Airkenyan laivastoon kuuluvat seuraavat lentokoneet (heinäkuu 2015):

* 3 Cessna 208B Grand Caravan
* 3 de Havilland Canada DHC-6-300 Twin Otter
* 2 de Havilland Canada Dash 7-102
* 1 de Havilland Canada Dash 8-102

## Lähteet

## Aiheesta muualla
* Viralliset sivut
Metyyli

**Metyyliryhmä** (-CH3) on yksinkertaisin orgaanisten yhdisteiden sivuketjuista. Metyyliryhmä koostuu yhdestä hiiliatomista, johon on sitoutunut kolme vetyatomia. Se on sitoutunut orgaanisen yhdisteen pääketjuun, jota merkitään yleisesti kirjaimella R. Toisin sanoen metyyli on radikaali metaani (CH4) eli siitä puuttuu yksi vetyatomi verrattuna metaaniin. Metyyliryhmä lyhennetään toisinaan kemiallisissa kaavoissa **-Me**.

Orgaanisten yhdisteiden lisäksi metyyliryhmä voi sitoutua myös metallikationiin ja muodostaa näin organometalliyhdisteen. Tällainen on esimerkiksi metyylitrioksorenium (ReO3CH3).

## Vaikutus rakenteeseen
### Alkaanit
Metyyliryhmän sitoutuessa suoraketjuisen alkaanin toiseen hiileen muodostaa se ketjun päähän haaran, jonka osat ovat yhtä pitkät. Tavallisesti yksi metyyliryhmä muodostaa kaksi yhden hiilen pituista haaraa ja kaksi metyyliryhmää kolme yhden hiilen pituista haaraa. Tästä poikkeuksena ovat 2-metyylipropaani, jossa yksi metyyliryhmä muodostaa molekyyliin kolme yhtä pitkää haaraa, ja 2-dimetyylipropaani, jossa kaksi metyyliryhmää muodostaa molekyyliin neljä yhtä pitkää haaraa. Vähemmän kuin kolme hiiltä sisältävän alkaanin hiilivetyketjuun metyyliryhmät eivät voi muodostaa sivuketjuja, vaan niistä tulee osa pääketjua, samoin kuin alkaanin ensimmäiseen tai viimeisimpään hiilen kiinnittyvistä metyyliryhmistä.

## Katso myös
* etyyli (-CH2-CH3)
Etyyli

**Etyyli** on orgaanisissa yhdisteissä esiintyvä sivuryhmä –CH2CH3. Sitä merkitään usein lyhenteellä **Et**. Etyyli voidaan ajatella etaaniksi (C2H6), josta puuttuu yksi vetyatomi.

## Katso myös
*Metyyli (–CH3)
Sitruunasooda

**Sitruunasooda** tai **limonadi** on nimitys sitruunaa tai sitruunaesanssia sisältävälle hiilihapotetulle ja makeutetulle virvoitusjuomalle. Hiilihapotettua vettä, jota toisinaan kutsutaan myös kivennäisvedeksi, nimitetään soodavedeksi. Nykyään tunnetuimpia sitruunasoodan kaltaisia juomia ovat The Coca-Cola Companyn markkinoima *[[Sprite]]* ja PepsiCon markkinoima *[[7 Up]]*. Myös PepsiCon valmistama Mountain Dew'n on sanottu olevan sitruunasooda.

Sitruunasooda oli Omenaporeen ohella Suomen vanhin virvoitusjuoma. Suomessa *Sitruunasooda*-nimistä juomaa valmistivat 1930-luvulla ainakin lahtelainen Mallasjuoma ja Porin Oluttehdas. Vielä vuoden 1930 tienoilla sitruunasooda myytiin ainakin maaseudulla apteekista. Juoma oli Spriten kaltaista väritöntä sitruunalimonadia, joskin suosittuja ulkomaisia merkkejä selvästi makeampaa. Juoman lempinimi oli *Sittis* tai ”Sittisooda”. Juoman valmistus loppui vuonna 1971 panimoalan yhteisestä päätöksestä, kun hintasäännöstely oli pitänyt sitruunasoodan hinnan samana vuodesta 1965 ja valmistus oli kannattamatonta. Laitilan Wirvoitusjuomatehdas valmistaa vastaavaa juomaa nimellä *Laitilan Sitruunasooda* tai *Erikoissitruunasooda*. 

## Lähteet

## Aiheesta muualla
Keisarinkanava

**Keisarinkanava** (, ’Suuri kanaali’) on pisin ihmisen rakentama vesireitti maailmassa. Se on 1&nbsp;800 kilometriä pitkä ja 40 metriä leveä. Se kuljettaa Jangtsen, Keltaisenjoen, ja pienempien jokien vettä Kiinan itärannikolla. Korkeuseroa kanavan joidenkin osien välillä on 42 metriä. Eteläinen ja keskinen osa kanavasta on edelleen vilkkaassa käytössä mutta Keltaisenjoen päässä kanava on huonokulkuinen veden ajoittaisen vähyyden vuoksi. 

Kanavan ensimmäisiä osia rakennettiin jo 400-luvulla eaa. Kanava otettiin käyttöön Sui-dynastian aikana 600-luvulla. Sitä jatkettiin massiivisilla rakennustyömailla, ja 1200-luvulla kanava oli yli 2&nbsp;000 km pitkä ja yhdisti Kiinan viisi suurinta jokea.

Kanava on Unescon maailmanperintölistalla vuodesta 2014.

## Lähteet

## Aiheesta muualla

*Grand Canal - Canal, China  (britannica.com)
*On an Ancient Canal, Grunge Gives Way to Grandeur (24.7.2007)  (nytimes.com)
Mýa

**Mýa Marie Harrison** (s. 10. lokakuuta 1979 Washington, DC, Yhdysvallat) on yhdysvaltalainen R&B-laulaja ja näyttelijä.

Mýan läpilyönti tapahtui elokuvaan *[[Bulworth]]* (1998) tehdyn musiikkivideon myötä kappaleella ”Ghetto Superstar”. Hänen lisäkseen kappaleessa esiintyi The Fugees -yhtyeestä tunnettu raplaulaja Pras. Kappale nousi suureksi hitiksi.

Laulajan uransa lisäksi Mýa on myös näytellyt useissa elokuvissa. Hän on voittanut kaksi MTV Video Music -palkintoa sekä yhden Grammy-palkinnon. Menestyneimmät elokuvat, joissa hän on näytellyt, ovat *[[Chicago (elokuva)|Chicago]]* (2002) ja *[[Cursed]]* (2005). Lisäksi hän on ollut Bond-tyttönä videopelissä *[[James Bond 007: Everything or Nothing]]* (2004).

## Albumit
* *[[Mýa (albumi)|Mýa]]* (1998)
* *[[Fear of Flying]]* (2000)
* *[[Moodring]]* (2003)
* *[[Liberation (Mya)|Liberation]]* (2007)
* *[[K.I.S.S]]* (2011)

## Elokuvat
* *[[Käärmeen pesässä]]* (*In Too Deep*, 1999)
* *[[Chicago (elokuva)|Chicago]]* (2002)
* *[[Volcano High]]* (2003)
* *[[Dirty Dancing – Kuuma tanssi 2]]* (*Dirty Dancing: Havana Nights*, 2004)
* *[[Hip Hop All Stars]]* (2004)
* *[[Saanko luvan?]]* (*Shall We Dance?*, 2004)
* *[[Cursed]]* (2005)
* *[[Swap Meet (elokuva)|Swap Meet]]* (2006)
* *[[Ways of the Flesh]]* (2006)
* *[[Cover (elokuva)|Cover]]* (2007)
* *[[How She Move]]* (2007)
* *[[The Metrosexual]]* (2007)
* *[[Bottleworld Bree]]* (2009)
* *[[Sunset Strip]]* (dokumentti, 2011)
* *[[The Heart Specialist]]* (2011)

## Aiheesta muualla

* Mýan virallinen sivusto
Lotja

**Lotja** () on aiemmin laajalti käytetty moottoriton  tavarankuljetukseen sopiva vene- tai laivatyyppi, jolla on matala syväys. Eteenpäin lotjaa kuljetettiin rannalta vetämällä ihmisten tai eläinten avulla, sauvomalla aluksesta tai se kulki vapaasti alavirtaan. Sauvoja tarvittiin myös lotjan pitämiseksi kulkukelpoisessa uomassa.

Lotja voi liikkua purjeiden avulla tai soutaen.

Sitä on käytetty pienen kokonsa ja hyvän kulkukelpoisuuden ansiosta tykistön soutualuksena. Tavarankuljetuksessa se muistuttaa proomua.

## Katso myös
* Höyrylotja

## Lähteet
Andrei Markov

**Andrei Andrejevitš Markov** (; 14. kesäkuuta (J: 2. kesäkuuta) 1856 Rjazan – 20. heinäkuuta 1922 Pietari) oli venäläinen matemaatikko, jonka stokastisia prosesseja koskevat tutkimukset olivat merkittäviä. Hänen tutkimuksistaan tunnetaan erityisesti Markovin ketjut ja Markovin prosessi. Hänen mukaansa on nimetty myös Markovin epäyhtälö todennäköisyyslaskennassa.

Markovilla oli samanniminen poika (s. 1903) josta tuli myös merkittävä matemaatikko.

## Lähteet

## Aiheesta muualla
Singeli (kiviaines)

**Singeli** eli **somero** on luonnon pyöristämää pienikokoista kiviainesta, joka on seulottu sorasta erilleen siten ettei siinä ole lainkaan hienoa sora-ainesta. Singelin tyypillinen raekoko on 3–6, 8–16 tai 16–32 millimetriä. Yleisin singelin käyttökohde on maanpinnan päällystäminen. Kivirouheesta singeli eroaa siinä, että kivirouhe on valmistettu isommista kivistä murskaamalla, jolloin sen pinnat ovat murtopintoja.
Aleksandr Zinovjev

**Aleksandr Aleksandrovitš Zinovjev** (; 29. syyskuuta 1922 Pahtino – 10. toukokuuta 2006 Moskova) oli venäläinen loogikko, sosiologi, kirjailija ja satiirikko. Logiikan alalla tekemänsä työn lisäksi Zinovjev tunnetaan erityisesti vuoden 1976 esikoisromaanistaan *Zijajuštšije vysoty* (Зияющие высоты, "Ammottavat huiput"), joka julkaistiin lännessä. Hän oli näkyvimpiä Neuvostoliiton toisinajattelijoita ja kirjoitti neuvostoyhteiskuntaa kritisoivan satiirin *[[Homo Sovieticus]]* vuonna 1986.

Zinovjev erotettiin 1978 Neuvostoliiton tiedeakatemiasta ja karkotettiin samana vuonna Saksan liittotasavaltaan. Hän asettui Müncheniin, jossa hän asui vuoteen 1999, jolloin hän palasi Venäjälle. Neuvostoliiton hajoamisen jälkeen Zinovjev kääntyi kannattamaan kommunismia, ja vuonna 1996 hän osoitti avoimen tukensa kommunistien presidenttiehdokkaalle Gennadi Zjuganoville.

Zinovjev piti Slobodan Miloševićia aitona "länsimaalaisten" vastaisena taistelijana. Viimeisinä vuosinaan hän herätti huomiota tämä kiihkeänä kannattajana. Hän sanoi myös ihailevansa Radovan Karadžićia ja Ratko Mladićia.

## Lähteet

## Aiheesta muualla
* Kokoelma Zinovjevin tuotantoa
Natalie Clein

**Natalie Clein** (s. 25. maaliskuuta 1977, Poole, Dorset Britannia) on brittiläinen sellisti. Hän aloitti sellonsoiton kuusivuotiaana ja opiskeli myöhemmin muun muassa Royal College of Musicissa. Clein voitti BBC:n *Young Musician of the Year* -kilpailun vuonna 1994 tulkinnallaan Edward Elgarin sellokonsertosta. 

Cleinin sisar on näyttelijä Louisa Clein.
Vincent Martella

**Vincent Martella** (s. 15. lokakuuta 1992) on yhdysvaltalainen näyttelijä, joka näyttelee *[[Lapsuuteni luuserina]]* -televisiosarjassa Chris Rockin koulukaveria Gregiä.

Martella on myös Disneyn sarjassa *[[Phineas ja Ferb]]* Phineaksen ääninäyttelijänä. Lisäksi hän on esiintynyt sarjassa *[[The Walking Dead]]*.

Myös Vincentin nuorempi veli Alexander on näyttelijä.

## Aiheesta muualla
* 

## Lähteet
Suomen Uimaopetus- ja Hengenpelastusliitto

**Suomen Uimaopetus- ja Hengenpelastusliitto ry** (**SUH**, , *FSL*) perustettiin vuonna 1956 Suomen Uimaliiton aloitteesta. Perustajajärjestöjä oli kahdeksan: Suomen Uimaliitto, Mannerheimin Lastensuojeluliitto, Suomen Punainen Risti, Suomen Urheiluliitto, Työväen urheiluliitto, Svenska Idrottsförbund, Samfundet Folkhälsan ja Koululiikuntaliitto. Perustavassa kokouksessa oli edustettuna poikkeuksellisesti myös opetusministeriö. 

Liiton toiminta-ajatuksena on ollut alusta asti uimaopetus- ja hengenpelastustoiminnan kehittäminen Suomessa kaikilla mahdollisilla tasoilla. Strategiseksi tavoitteeksi liitto ilmoittaa uima- ja vesiturvallisuustaitojen saattamisen kansalaistaidoksi.

SUH ohjaa yleistä uimaopetus- ja hengenpelastustyötä Suomessa, järjestää koulutusta alan ammattilaisille ja kehittää uimahallien, uimarantojen muiden uimapaikkojen turvallisuutta. Näiden lisäksi se myöntää hengenpelastusmerkkejä ja tilastoi hukkumistapauksia.  

Suosittuja ovat olleet liiton laatimat uimakandidaatin ja uimamaisterin tutkinnot, joita on suoritettu uimakouluissa 1950-luvulta alkaen. Vaatimukset ja merkit on tosin aika ajoin saatettu ajan tasalle, esim. primusmaisterin arvosta on poistettu vielä 1960-luvulla ollut kilpailufunktio: silloin primusmaisterin arvon sai korkeimman eli kolmen pisteen tasolla tutkinnon suorittanut, joka sai parhaan ajan hengenpelastusuintiosiossa. Nykyään arvon voi suorittaa.  

Suomen Uimaopetus- ja Hegenpelastusliito ry on Vapaaehtoisen pelastuspalvelun valmiusjärjestö.  

## Talous
Suomen Uimaopetus- ja Hengenpelastusliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 3&nbsp;214&nbsp;000 euroa. Vuosittainen tuki on ollut vuodesta 2022 lähtien 537&nbsp;000 euroa.

## Lähteet

## Aiheesta muualla
*Suomen Uimaopetus- ja Hengenpelastusliitto
*Vesitaitojen opetusvideot
Baden-Baden

**Baden-Baden** on kylpyläkaupunki eteläisessä Saksassa, Baden-Württembergin osavaltiossa Schwarzwaldin juurella, lähellä Ranskan rajaa. Oosjoki virtaa lähellä Baden-Badenia. Lähimmät kaupungit ovat Karlsruhe sekä Ranskan Strasbourg. Kesäkuun 2022 lopussa kaupungin väkiluku oli 56&nbsp;888.

Kaupungin virallinen nimi oli alun perin pelkkä **Baden**. Vuonna 1931 virallistettu kaksoisnimi Baden-Baden viittaa kaupungin sijaintiin silloisessa Badenin osavaltiossa erotuksena muista samannimisistä paikkakunnista Itävallassa ja Sveitsissä.

Baden-Baden jakaantuu yläkaupungin kylpyläalueeseen ja alakaupungin jalankulkualueeseen, jossa on kahviloita, suihkulähteitä ja kasino. Baden Airpark -lentokenttä sijaitsee 19 kilometrin päässä kaupungista.

Baden-Baden muodostaa oman kaupunkipiirinsä (*Stadtkreis*), eli se ei kuulu mihinkään Saksan piirikunnista.

## Historia
Jo roomalaiset tunsivat kaupungin kuumat lähteet, ja paikka saikin heiltä nimen *Aquae Aureliae*. Keskiajalla kaupungin nimi oli *Baden*. Kolmikymmenvuotisen sodan aikana kaupunki kärsi pahoin ranskalaisten kynsissä. Maailmansodat eivät juuri vahingoittaneet sitä, joten kaupungissa on säilynyt paljon 1700- ja 1800-lukujen rakennuksia. 1800-luvulla, kun kylpyläkulttuuri kukoisti, Euroopan kuuluisimmat aristokraatit ja maailmantähdet vierailivat kaupungissa usein. Kuuluisia kylpylävieraita olivat esimerkiksi Britannian kuningatar Viktoria, Napoleon III, Venäjän keisari, Victor Hugo, Johannes Brahms, Fjodor Dostojevski ja Friedrich Nietzsche.

Baden-Badenin alueella oli vuosina 1951–1993 Naton tukikohtia. Nyttemmin suurin osa niistä on lakkautettu.

## Kuvia

Baden-Baden-Altstadtblick-04-mit Stiftskirche-gje.jpg|Näkymä vanhaankaupunkiin
Baden-Baden-Evangelische Stadtkirche-Augustaplatz-08-Fontaene-2021-gje.jpg
Baden-Baden-Kunsthalle-14-2011-gje.jpg
Baden-Baden-Theater-118-bei partieller Sonnenfinsternis-2015-gje.jpg
Baden-Baden-Kurhaus-26-2021-gje.jpg
Baden-Baden-Trinkhalle-154-2014-gje.jpg
Baden-Baden-Altes Dampfbad-06c-2015-gje.jpg
Baden-Baden-Festspielhaus-Alter Bahnhof-82-Schalterhalle-gje.jpg
Baden-Baden-Altes Schloss Hohenbaden-14-2016-gje.jpg
Baden-Baden-Neues Schloss-256-Paedagogium-vom Michaelsberg-2020-gje.jpg
Baden-Baden-Lichtentaler Allee-518-bei Burdamuseum-2012-gje.jpg
Baden-Baden-Lichtentaler Allee-Johannes Brahms-34-gje.jpg|Johannes Brahms
Baden-Baden-Dostojewski-Statue-04-gje.jpg|Fjodor Dostojevski


## Lähteet

## Aiheesta muualla

*Kaupungin verkkosivut
Woldemar Baeckman

**Woldemar Baeckman** on seuraavien henkilöiden nimi:

* Woldemar Baeckman (1818–1901), suomalainen kansakoululaitoksen kehittäjä ja kartanonomistaja
* Woldemar Baeckman (1911–1994), suomalainen arkkitehti

## Katso myös
* Woldemar Backman (1870–1946), suomalainen lääkäri ja henkilöhistorioitsija.
Rokia Traoré

**Rokia Traoré** (s. 24. tammikuuta 1974) on malilainen laulaja, lauluntekijä ja kitaristi. Hän on etniseltä taustaltaan bambara. Traorén isä oli diplomaatti, minkä ansiosta Traoré kävi lapsena esimerkiksi Algeriassa, Saudi-Arabiassa, Ranskassa ja Belgiassa. 

Traoré voitti vuonna 1997 Radio France Internationalen musiikkipalkinnon. Seuraavana vuonna ilmestyi hänen ensimmäinen albuminsa. Vuonna 2003 hän voitti BBC Radio 3:n maailmanmusiikkipalkinnon. 

Traoré esiintyi Helsingin juhlaviikoilla 2008.

## Diskografia
* Mouneïssa, 1998
* Wanita, 2000
* Bowmboï, 2003
* Tchamantché, 2008

## Lähteet

## Aiheesta muualla
* Viralliset sivut
Mauri Pyhälahti

**Mauri Johannes Pyhälahti** (s. 12. maaliskuuta 1951 Ilmajoki) on uransa lopettanut suomalainen pesäpalloilija.

Pyhälahti aloitti uransa Koskenkorvan Urheilijoissa, josta siirtyi 19-vuotiaana Ilmajoen Kisailijoihin. Hän pelasi ensimmäisen Itä-Länsi-ottelunsa vuonna 1971. Hän voitti Suomen mestaruuden kahdesti Seinäjoen Maila-Jussien rivissä vuosina 1975 ja 1985. Pyhälahti lopetti pelaajauransa vuonna 1991. Sitä ennen hän oli pelannut 16 Itä–Länsi-ottelussa ja 12 Liitto–Lehdistö-ottelussa.

Pyhälahti valittiin vuoden lukkariksi 1973, 1975, 1977–1980, 1984 ja 1985. Hänet valittiin vuoden pesäpalloilijaksi vuonna 1980. Pelaajauransa jälkeen Pyhälahti on toiminut pelinjohtajana, jona hän voitti Suomen mestaruuden vuonna 1987 Seinäjoen Maila-Jusseissa.

Vuoden 1998 pesäpallon sopupeliskandaalissa Pyhälahti tuomittiin petoksesta ja avunannoista petoksiin kolmen kuukauden ja 15 päivän ehdolliseen vankeuteen sekä 18&nbsp;187 markan korvauksiin.

Pyhälahden mukaan on nimetty pesäpalloräpylämerkki *Pyhis*.

Pyhälahti on nimetty pesäpallon kunniagalleriaan. 

## Saavutukset
### Pelaajana
* 2 SM-kultaa: 1975, 1985
* 4 SM-hopeaa: 1974, 1976, 1982, 1984
* 3 SM-pronssia: 1979, 1980, 1981
* 2 Suomen Cupin voittoa: 1973, 1974
* 16 Itä-Länsi-ottelua: 1971-1986
* 12 Liitto-Lehdistö-ottelua: 1974, 1975, 1976, 1977, 1978, 1979, 1980, 1981, 1982, 1983, 1985, 1986
* Vuoden lukkari (8): 1973, 1975, 1977, 1978, 1979, 1980, 1984, 1985 
* Vuoden pesäpalloilija: 1980 

### Pelinjohtajana
* 2 SM-kultaa: 1987, 1994
* 1 SM-hopea: 1995
* 2 SM-pronssia: 1993, 1997
* Miesten Superpesiksen vuoden pelinjohtaja:  1994 

## Katso myös
* Luettelo vähintään 10 Itä–Länsi-ottelua pelanneista pesäpalloilijoista
* Luettelo vähintään 5 Liitto–Lehdistö-ottelua pelanneista pesäpalloilijoista

## Lähteet
* *Kilpakenttien sankarit 2*, Tammi 1993, s. 102–103

### Viitteet